Zvjezdane staze: U tami

***Zvjezdane staze: U tami*** (***Star Trek into Darkness***) američki je naučnofantastični akcijski film u režiji J. J. Abramsa a scenarij su napisali Roberto Orci, Alex Kurtzman, and Damon Lindelof. To je 12. film o *Zvjezdanim stazama* i služi kao nastavak filma iz 2009. U filmu se pojavljuje Chris Pine koji ponavlja ulogu kapetana James T. Kirka, te Zachary Quinto, Simon Pegg, Karl Urban, Zoe Saldana, John Cho, Anton Yelchin, Bruce Greenwood i Leonard Nimoy reprizirajući svoje uloge iz prethodnog filma. Benedict Cumberbatch, Alice Eve i Peter Weller također su uključeni u glavnu glumačku postavu filma. Bio je to i posljednji put da je Nimoy portretirao lik Spocka i njegov posljednji film u cjelini prije njegove smrti 2015. godine. Radnja filma je smještena u 23. vijek, kada Kirk i ekipa sa svemirskog broda USS *Enterprise* budu poslati u Klingon matični svijet u potrazi za bivšim članom Starfleeta koji se pretvorio u teroristu poznatim kao John Harrison.

Nakon prikazivanja *Zvjezdanih staza*, Abrams, Burk, Lindelof, Kurtzman i Orci složili su se da produciraju njegov nastavak. Snimanje je započelo u januaru 2012. godine. Vizualne efekte za film prvenstveno je kreirao Industrial Light & Magic. Film je prošao konverziju u 3D tehnologiju tokom faze postprodukcije. *Zvjezdane staze: U tami* premijerno je prikazan u Event Cinemas u Sydneyu, Australija, 23. aprila 2013. a prikazan je 9. maja u Australiji, Novom Zelandu, Ujedinjenom Kraljevstvu, Evropi i Peruu. a nakon toga i u ostalim zemljama svijeta. Film je počeo sa prikazivanjima 17. maja u Sjedinjenim Državama i Kanadi, a dan ranije prikazan je u IMAX kinima. Film je doživio finansijski uspjeh i dobio je pozitivne kritike od strane kritičara. Njegova bruto zarada od preko 467 miliona dolara širom svijeta učinila ga je najunosnijim filmom u franšizi *Zvjezdane staze*. Na 86. dodjeli "Oscara", film je nominiran za nagradu za najbolje vizualni efekte. Nastavak filma uslijedio je 2016. godine pod nazivom *Zvjezdane staze 13: S one strane*.

## Radnja  
2259. godine kapetan James T. Kirk uklonjen sa pozicije zapovjednika nad svemirskim brodom USS * Enterprise * zbog kršenja "glavne direktive" nakon izlaganja broda primitivnim stanovnicima planete Nibiru kako bi ih spasio i Spocka od kataklizmične erupcije vulkana. Admiral Christopher Pike vraćen je na dužnost zapovjednika, a Kirk je degradiran u prvog oficira. Spock se prebacuje na drugi brod. Ubrzo nakon toga, oficir Zvjezdane flote Thomas Harewood, kojeg je poslao zapovjednik John Harrison, bombardira instalacije Oblasti 31 u London. Tokom hitnog sastanka o situaciji, Harrison koristi brod da napravi zasjedu i ubije Pikea i druge više oficire, prije nego što se prebaci u Kronos, domovinu neprijateljskih Klingona.

Admiral Alexander Marcus vraća Kirka i Spocka kao zapovjednike "Enterprise-a" s naredbom da ubiju Harrisona upotrebom novog stelt torpeda velikog dometa. Glavni inženjer Montgomery Scott protivi se upotrebi neprovjerenih torpeda na brodu bez poznavanja njihovih specifikacija; kad ga sve nadglasali, on podnosi ostavku. Kirk je postavio Pavela Čekova da zamijeni Scottyja. Na putu do Kronosa, gubi mogućnosti prizemljenja * Enterprise-a*. Kirk vodi tim zajedno sa Spockom i Uhurom do planete, gdje ih dočekaju u zasjedi klingonske patrole. Harrison se pojavljuje i ubija Klingone. Harrison se predaje kada sazna tačan broj torpeda na brodu "Enterprise".

Doktor Leonard McCoy i Marcusova kćerka, dr. Carol Marcus, aktiviraju torpedo na Harrisonov nagovor otkrivajući da torpeda sadrže krionski smrznute ljude. Harrison je odveden na na brod * Enterprise*, gdje otkriva svoj pravi identitet kao Khan Noonien Singh, kao generacija genetički proizvedenih nadljudi koje je Admiral Marcus probudio iz vjekovnog sna i prisilio ih da razviju napredno oružje. Khan otkriva da je Marcus sabotirao pogon * Enterprise-a*, s namjerom da Klingonci unište brod nakon što zapucaju na Kronos, što je izazvalo rat s Klingonskim carstvom. Khan također daje Kirku set koordinata, koje Kirk prosljeđuje Scottu da istraži. Scott otkriva da koordinate vode do prikrivenog objekta Zvjezdane flote. * Enterprise * presreće mnogo veći ratni brod Zvjezdane flote, USS *Vengeance*, kojim zapovijeda admiral Marcus. Marcus zahtijeva da Kirk isporuči Khana, ali *Enterprise* bježi na Zemlju kako bi ga razotkrio. Nakon što "Vengeance" onesposobljava "Enterprise" blizu Mjeseca, Carol otkriva svoje prisustvo na "Enterprise-u" kako bi zaustavila napad. Marcus na silu prevozi Carol do * Vengeance-a * prije nego što naredi uništavanje * Enterprise-a *. *Vengeance* gubi snagu nakon što ga je sabotirao Scott, koji se infiltrirao u brod. Pošto su transporteri onesposobljeni, Kirk i Khan, s obzirom na potonje znanje o dizajnu ratnog broda, izvode svemirsko ronjenje sve do *Vengeance-a*. U međuvremenu, Spock kontaktira svog budućeg sebe na New Vulcan-u, koji mu govori o svom vlastitom susretu s Khanom i upozorava da mu se ne može vjerovati. Nakon borbe na putu do mosta, Khan savlada Kirka, Scotta i Carol, ubija Marcusa i preuzima kontrolu nad *Vengeance-om*.

Khan zahtijeva da Spock vrati svoju smrznutu posadu u zamjenu za oficire "Enterprise-a". Spock pristaje, ali on i McCoy tajno uklanjaju Khanovu smrznutu posadu s torpeda. Kada Khan počne pucati na * Enterprise *, Spock aktivira bojeve glave oštećujući brod. S oba zvjezdana broda uhvaćena u gravitaciji Zemlje, oni strmoglavo padaju prema površini. Kirk ulazi u radioaktivnu reaktorsku komoru *Enterprise-a* radi preusmjeravanja glavnog pogonskog reaktora, žrtvujući se da spasi brod. Khan ruši *Veangence* u centar San Francisca u pokušaju da uništi sjedište Zvjezdane flote, dok McCoy otkriva da Khanova krv ima regenerativna svojstva koja mogu spasiti Kirka. Spock progoni Khana kroz grad i njih dvoje se obračunavaju prsa u prsa. Uhura se spušta i omamljuje Khana. Spock se priprema ubiti Khana, ali Uhura ga zaustavlja, objašnjavajući da im je jedina šansa spasiti Kirka. Khanova krv oživljava Kirka, a Khan je zatvoren u njegovu kriogenu kapsulu i pohranjen je kod svojih sunarodnika. Godinu dana kasnije, Kirk govori na ceremoniji ponovnog posvećenja *Enterprise-a*. Posada *Enterprise-a* kreće u petogodišnju istraživačku misiju.

## Uloge  
* Chris Pine - James T. Kirk
* Zachary Quinto - Spock
* Zoe Saldana - Nyota Uhura
* Karl Urban - Leonard McCoy
* Anton Yelchin - Pavel Chekov
* Alice Eve - Carol Marcus
* John Cho - Hikaru Sulu
* Simon Pegg - Montgomery Scott
* Benedict Cumberbatch - Khan, John Harrison
* Bruce Greenwood - Christopher Pike

## Također pogledajte 
* *Zvjezdane staze*

## Reference 
## Vanjski linkovi 
*Službeni sajt
*Official database website 
*Star Trek Into Darkness *Rotten Tomatoes*
*Star Trek Into Darkness *Memory Alpha*

Kategorija:Filmovi iz 2013.
Kategorija:Filmovi na engleskom jeziku
Kategorija:Američki filmovi
Kategorija:Zvjezdane staze
Kategorija:Filmovi s radnjom u Londonu
Kategorija:Filmovi s radnjom u San Francisku
Kategorija:Filmovi snimljeni na Islandu
Kategorija:Filmovi snimljeni u Los Angelesu
Kategorija:IMAX filmovi
Kategorija:Filmovi Bad Robot Productionsa
Kategorija:Filmovi Skydance Media
Kategorija:Filmovi Paramount Picturesa
Kategorija:Filmska muzika Michaela Giacchino-a
Kategorija:Filmovi u režiji J.J. Abramsa